Aulafa lebikya (trutca ke Modigliani)

Aulafa lebikya ~ Nu dolent (FR)

Aulafa lebikya ( francavon Nu dolent ) tir trutca lumkirafa gu 81 × 54 cm-, i puntalingeks keve stama skuyun gan Amedeo Modigliani italiaf lingesik bak 1908.

Bata trutca koe Richard Nathanson dotay koe London koe Britana re ( 2018 ) tigir.

 Pimtara 
Bat puntalingeks va tigafa ayikya koton lebafa kaatoer. Taka zo dimemimar isen art zo fenkupur. Batcoba tir wendafa vola is miledje tcala ke gabentuca is kranav is ikrarenuca. Ageltucafa muxara ke ayikya kadime xatcaxakorafa gexata palsewer. Epiteem vabduon zo impar ; meem abrotcapaf titon rumkawer ; nubeem moe jaday dayker. Ayikya tir tigafa maneke va yup obar ; batcoba tiyir kevaca ke ordeem ke bane sare nume va ikrarenapaf vaj bureyer.

Afifo is riwe batakafo alto levconyano gan aftatapedaf kevaxaks, keve orikaf ludev divetir. Lingera tir tcurtafa ise litesir da ewava me zo tenukeckeyer. Koe bata trutca, va envara va alto ke Modigliani gundafa gu tela ke aryon yambik ke bane sare dum Ketikya ke Edvard Munch evlon gu 1894 ik yon grabom ke George Minne wickit.

 Watsa va lebaca 
Amedeo Modigliani tir lingesik dem kagrupepen is pilkapaf martig, dalon sposaf gu intyon delt isu ayikyafa lebaca. Nekev trelapafa klepa, va konaka sanoya lebaca lingeyer. Lana tid grupepena, don :

 Dere rupec 

 Stragela 

|style="vertical-align: top;"|

|}

Aulafa lebikya (trutca ke Modigliani)
Aulafa lebikya (trutca ke Modigliani)